Diari Oficial de la Generalitat Valenciana


Sumari del DOGV 9202, del 26-10-2021 (2021/10966)

Informació pública de l'expedient de revisió de l'autorització ambiental integrada de les instal·lacions d'una indústria dedicada a la producció de biodièsel i glicerina, amb emplaçament al port de Castelló de la Plana, per a l'adaptació al que es recull en el document de conclusions de millors tecnologies disponibles per a la indústria química orgànica de gran volum de producció i sistemes comuns de tractament i gestió d'aigües i gasos residuals en el sector químic.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10335


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió de l'autorització ambiental integrada de les instal·lacions d'una indústria dedicada a la producció de biodièsel i glicerina, amb emplaçament al port de Castelló de la Plana, per a l'adaptació al que es recull en el document de conclusions de millors tecnologies disponibles per a la indústria química orgànica de gran volum de producció i sistemes comuns de tractament i gestió d'aigües i gasos residuals en el sector químic. [2021/10575]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 144/21 IPPC, relatiu a Masol Iberia Biofuel, SL, amb CIF U38865603 i domicili a l'efecte de notificacions en la dàrsena sud del port de Castelló, CP 12006, Castelló de la Plana, que té com a objecte la revisió de l'autorització ambiental integrada de les instal·lacions d'una indústria dedicada a la producció de biodièsel i glicerina a partir d'olis vegetals.  
  
Peticionari: Masol Iberia Biofuel, SL.  
Emplaçament: dàrsena sud del port de Castelló de la Plana  
Projecte: Revisió de l'autorització ambiental integrada d'una indústria dedicada a la producció de biodièsel i glicerina a partir d'olis vegetals segons el document de conclusions de les millors tècniques disponibles per a indústria química orgànica de gran volum de producció de la Decisió d'execució (UE) 2017/2117 de la Comissió, de 21 de novembre de 2017, i sistemes comuns de tractament i gestió d'aigües i gasos residuals en el sector químic de la Decisió d'execució (UE) 2016/902, de la Comissió, de 30 de maig de 2016.  
Cosa que es posa en coneixement general perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i les persones particulars interessades les al·legacions que estimen convenients.  
Durant aquest termini els interessats podran examinar la documentació presentada en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, Ciutat Administrativa 9 d'Octubre-Torre 1, carrer de la Democràcia, 77 de València, i a l'Ajuntament de Castelló de la Plana, on estarà exposada en hores d'atenció al públic.  
  
Una vegada finalitzat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 4 d'octubre de 2021.- El director general de Qualitat i Educació Ambiental: Joan Piquer Huerga.